TE VAGY A VÉGZETEM
10. RÉSZ
NEM FOGADOTT HÍVÁS KÖZTISZTVISELŐ (KÍSÉRTETHÁZ)
Nem utaztál el.
Nem azért hívtál, hogy maradjak?
De igen.
Azért hívtalak, hogy maradj.
De nem hittem, hogy egészen idáig eljössz.
A mágia mégiscsak működik.
Megint tettem egy próbát.
Ellenőrizni akartam, hogy működik-e.
Nem számít…
hogy működik-e vagy sem.
Szeretlek.
Anya!
Ez furcsa volt.
Ez a vallomás nagyon váratlanul ért.
Persze, hogy váratlanul ért.
„Este fél tízkor szerelmet vallok, készülj!”
Ki szól előre erről?
Miért vagy dühös?
- Nem vagyok dühös. - De igen.
Felemelted a hangod.
De nem dühből.
Zavarban vagyok.
Azt hittem, hogy te…
sosem jössz zavarba.
Olyan könnyen szerelmet vallasz, pedig van barátnőd.
Nem volt könnyű.
Akkor nincs lelkiismereted.
Megcsalod a menyasszonyodat.
Nem.
Várj rám!
Visszatérek hozzád,
tisztán és szabadon.
Szeretném, ha te is tisztán és szabadon várnál rám.
Én mindig tiszta vagyok.
Sokkal tisztább, mint te.
Soha nem volt még rendes kapcsolatom.
Az elméd nem tiszta.
Azt mondod, tisztátalan?
Kwon Jae-gyeongért
odavoltál.
És még most sem közömbös neked.
Az egyoldalú szerelem volt.
Szóval szerelmes voltál belé?
Ki tekinti az egyoldalú szerelmet szerelemnek?
Abban is benne van a szerelem szó.
Ne érdekeljenek más pasik!
Ki nem állhatom.
Jobban érzed magad?
Látom, aggódsz értem.
Sin-yu, azt mondtad,
nem számít, hogy működik-e a mágia vagy sem.
De nekem számít.
Aggódom az erdőben talált baba miatt.
Úgyhogy légy óvatos!
Úgy lesz.
Nehogy meghűlj a hideg szélben!
- Menj haza! - Előbb te.
Én mondtam előbb.
Menj!
Nem megyek, amíg te sem.
Hűvös van.
Azt mondtad, kerüljem a hideg szelet.
Hát jó.
Akkor megyek.
Elindulok.
Te is menj!
Mondom, menj!
Azt hiszem, már akkor is szerettem.
A látvány.
Az illatok.
Az érzés.
Minden olyan életszerű volt.
Még az érzések is, amiket akkor éreztem.
Minden valóságosnak tűnt.
Végre.
Van még valaki,
aki emlékszik az előző életére.
Ez tényleg az előző életem?
Sokan emlékeznek az előző életeikre.
Többen, mint hinnéd.
Én is mindenre emlékszem.
Az elválaszthatatlan sorsok alatt
ezt értette?
A karma erős, mint egy vaslánc.
Évmilliókon át elkísér.
De miért csak én látom
és emlékszem minderre?
Kérdezd meg tőle!
Nem tehetem.
Miért? Nehogy őrültnek tűnj?
Csak.
Valamilyen oknál fogva félek.
Megjósolhatatlan,
mikor talál rá az emberre a sorsa.
Mivel hosszú idő után újjászülettél,
és rátaláltál a végzetedre, élj hát aszerint!
Nem gyúlhat tűz ott, ahol minden fel van perzselve.
Élj úgy, hogy ne bánj meg semmit!
NURI SZANATÓRIUM
NA-YEON
SIN-YU
Figyu, ez…
Ez a whiskey a Szakítás után című filmből van.
Tudod, miért ezt választottam?
Hogy végre elhagyd Sin-yut.
Nem hagyom el.
A férfiak utálják a tapadós nőket.
Ha nem vagyok az, elveszítem.
Ilyen bájos arccal jobbat érdemelsz.
Ha én ilyen szép nő lennék,
nem tékozolnám el.
Nagyon kedvelem Sin-yut.
Akkor miért fekszel le velem?
Mert nem enyhíti a magányomat.
Hye-jeong elutazott.
A ház üres. Gyere be!
Nem.
Szállj be!
Tegnap átgondoltad a dolgaidat?
Hová megyünk?
Ha menni akarsz, akkor indíts!
- Na-yeon… - A Hannál van egy levesező.
Még nem jártál ott, ugye? Nagyon jól főznek.
Akárhová is mennénk, a visszaút borzalmas lenne.
Úgyhogy elmondom itt.
Ne!
Nem akarom hallani.
Na-yeon!
Véget vetettél neki?
Képtelen vagyok.
Ezúttal elnéző leszek.
Szemet hunyok felette.
Azt mondtad, csak meginogtál.
Nem tudom, hogy csak megingás volt-e,
vagy szerelem.
A megismerkedésünk óta
egyszer sem mondtad, hogy szeretsz.
De máris beleszerettél Hong-jóba?
Lehetetlen.
Mert ha legalább jobb lenne nálam.
De egy senki.
Csak össze vagy zavarodva.
Csak megszántad vagy sajnálod.
Ezért jár a fejedben. Összetéveszted a szerelemmel.
Jogod van ítélkezni felettem.
- Szemét alak vagyok. - Igen.
Szemét alak vagy.
Hogy teheted ezt velem?
Bocs, hogy nem karácsonyoztam veled.
Most már tiszta vagy és szabad?
Igen.
Ne fogadd el!
- Kwon! - Egy csokor?
Nincs joga virágot adni neked. Gyere ide!
Ne menj oda!
Ereszd el!
Előbb te ereszd el!
Nem, te!
- Engedd el! - Ereszd!
Gyere ide!
Boldoggá teszlek.
Én még boldogabbá. Ezt te is tudod.
Ne veszekedjetek rajtam!
Boldoggá tudlak tenni.
Engedd már el!
- Ereszd el! - Nem, te!
Srácok!
Ne veszekedjetek rajtam!
Jóságos ég! Sin-yu!
- Vigyázz! - Vigyázz, Sin-yu!
Mi a francnak az embernek képzelet?
Úgy felizgattam magam!
Hogy telt a karácsonyod?
Végül…
nem randiztam Gi-hoonnal.
Egyedül karácsonyoztam a YouTube-bal.
Jövőre csak azért is romantikus karácsonyom lesz.
Azzal a pasival.
Jang úr!
Végre találkozunk.
Nagyon megijedtem, amikor betegszabira ment.
Ne legyen többé beteg!
Oké. Hogy aludt?
Jó alvó vagyok, úgyhogy…
És maga, Hong-jo?
Én is jól aludtam.
Ezt örömmel hallom.
Tizenegyedik emelet.
Hetedik emelet.
Elnézést! Bocsánat!
Elnézést!
Nem férek el.
Az ajtó záródik.
Jang úr, ön olyan magas.
Nagyon szép arányos a teste.
Az én arányaim akár egy bogáré.
Fej, mellkas és has.
Itt vagyok.
Az ajtó nyílik.
Elnézést!
Felszerelted a térfigyelőket?
Elég drága volt.
Kifizeted, ugye?
Igen, ha lefotózod, hogy hova kerültek.
Miért? Félsz, hogy megváglak?
Hagyd csak, fizetem.
Én nem vagyok olyan fukar, mint te.
De, az vagy.
A büfébe hívtál meg ebédelni.
A büfénk serpenyős tintahala és kimchi levese igazi nyerő páros.
Az meg mi, gyerekmenü?
Látod? Sült páfrányt nem is szedett.
Ez nem gyerekmenü.
Csak utálom a páfrányt.
Rossz emlékeket kelt.
Páfrányszedés közben egy embert kígyómarás ért.
Kit mart meg a kígyó?
Senkit. Egyél!
Hogyhogy Gong úr nem ment el a randira?
Most nem az ő randija a fontos,
hanem a miénk.
Nézzétek, Mr. Sármőrék!
Ki az a Mr. Sármőrék?
A három fő kiszemeltem.
Jang úr, Kwon úr és Gi-dong.
Három férfi, három nő. Olyan, mint egy tripla randi.
Nem fog menni.
Itt van a barátnője.
Csatlakozhatok?
Még mindig csinos, és még mindig járnak.
Szörnyű látvány. Nem kellett volna idejönnöm.
Helló!
Lehet, hogy kínos a kérdés, de…
Akkor ne tedd fel!
Hogy jöttetek össze?
Flörtölni kezdtem vele.
Szóval az ilyen szépségek is kezdeményeznek?
Ha ti nem jártok senkivel, bemutathatom a barátnőimet.
Az remek lenne.
Én kihagyom.
Miért?
Te sem jársz senkivel.
Van valaki, aki tetszik.
Legalább megpróbálhatnád.
Kétlem, hogy megkapod, akit kiszemeltél.
Szőrösszívű vagy, de kitartással csak meghódított.
Értem már!
Szóval te is rá akarsz hajtani?
Nem szükséges.
Csak találkozom vele.
Egy találkozás semmit sem jelent.
Én a helyedben nem innék előre a medve bőrére.
Mi a baj, Sin-yu?
Mondtam már?
Tökéletesen mutattok együtt.
Ihatunk egy csésze teát az irodában?
Túl feltűnő voltál a büfében.
Kényelmetlenül éreztem magam.
Nem más, mint Hong-jo miatt, igazam van?
Ígéretet tettem, amit nagyon igyekszem betartani.
Úgyhogy ne gúnyolódj!
Itt Hong-jo a Greenway Építési Osztályról.
Hogy telt
az ebédidőd?
Jól.
Nincs valami
mondanivalód számomra?
De, a macskaetető illegális. El kell távolítani.
Nem maradhat, hacsak át nem írod a szabályokat.
Mást nem akarsz mondani?
Tartsd kéznél az önvédelmi eszközeidet!
Úgy lesz.
Üdv! Itt Jang Sin-yu jogtanácsos.
Láthatnám a Virágkertészet
cégbejegyzését, nyilvántartási adatait és pecsétjét?
Mit eszik a férjem ezen annyira, hogy ennyit nyaggat miatta?
Köszönöm, hogy visszahoztad.
Nem kellett volna idáig jönnie érte.
Munka után elvittem volna.
Amúgy is errefelé volt dolgom.
A depresszióm kezd kiújulni.
Segítséget kértem.
Pszichiáternél járt?
Nem, egy jósnőnél.
Egy jósnőnél?
Mikor rossz kedvem van, segít, ha egy jósnővel beszélek.
Nagyon érti a dolgát.
Ahogy leültem, azt mondta:
„Egy férfi miatt van itt.”
Ráhibázott.
Nem túl ördöngös.
A férfiaknak a nőkkel van bajuk,
a nőknek meg a férfiakkal.
Ez nyilvánvaló.
Egyáltalán nem nyilvánvaló.
A férjem csak púp a hátamon,
és aggódom Sin-yu miatt.
Ha tényleg depressziós,
miért nem kezd újra színészkedni?
Azt mondják, jobb soha, mint későn.
Számomra már túl késő.
YOON NA-YEON
Szia! Mit akarsz?
Azt akarod, hogy szakítsak vele, ugye?
Azt lesheted.
Már kitűztük az esküvőt.
Miért hívtál ide? Kétlem, hogy azért, hogy felkérj koszorúslánynak.
Azért, hogy észhez térj.
Mint ahogy akkor is, amikor azt hitted, barátnők vagyunk,
most is tévedésben vagy,
ha azt hiszed, Sin-yu akar valamit tőled.
Valami történt köztetek.
Talán összeköltözünk.
A szülei ezt szeretnék.
Várható volt.
Elvégre két éve járunk, és a nap 24 órájában együtt vagyunk.
Nem akarunk külön élni.
Sin-yu nem szeret kéz a kézben járni.
Különösen télen.
Fél, hogy a hideg kezétől az enyém is átfagy.
Nem jó alvó, de ha cirógatom a fejét,
hamar elalszik.
Muszáj ezeket hallanom?
Nem vagyok rá kíváncsi.
Még sosem volt hosszú távú kapcsolatod, ugye?
Sok minden megesik egy ilyen kapcsolatban.
Vitáztok és kibékültök.
Eltávolodtok egymástól,
majd újra közel kerültök.
Minket nem ilyen könnyű elválasztani.
Ez ennyire egyszerű.
Lehet, hogy meginog néha,
de úgyis visszatér hozzám.
Nagyon nyugtalan lehetsz,
ha számomra irreleváns dolgokkal traktálsz.
Múlt éjjel is együtt voltunk.
Hong-jo,
ne bízz a férfiakban!
Sin-yu is csak egy pasi.
A vezérigazgató kérdezi,
nem akarsz-e visszajönni.
Nem tervezem.
Jó a városházán dolgozni?
Nem unalmas?
Nem, élvezem.
Bár most nehéz időszakon megyünk keresztül.
Végül is
minden munka nehéz.
Bár a színészkedés érdekes lehet.
Miféle színészkedés?
Nem az a fajta színészkedés,
hanem amit a színészek csinálnak.
Felejtsd el!
Nincs tehetséged hozzá.
Ki mondta, hogy az akarok lenni?
Én most is színészkedem.
Hiányzik. Vele akarok lenni.
Szinte beleőrülök, de nyugalmat erőltetek magamra.
Ha annyira hiányzik, hívd ide!
Nem is ittál. Kár rád pocsékolni a jó bort.
A vezérigazgató odaadta a céges kártyát,
így ezt a méregdrága bort azzal fizettem.
Hívd fel Na-yeont! Igyunk együtt!
Őszinte leszek veled.
Mikor nem voltál az?
Ilyennek képzeltem.
Belezúgtam valakibe.
Micsoda?
Kibe? Mi történt?
Te nem könnyen zúgsz bele valakibe.
Először hallom tőled, hogy ennyire tetszik valaki.
Hé, ébredj!
Menj haza aludni!
Hívd ide Sin-yut!
Hiányzik.
Hívok egy sofőrt.
Hol a kocsid?
Nem is vagy kíváncsi?
Ha szólok neki, hogy itt vagyok,
vajon eljön értem vagy nem?
Hiszel a reinkarnációban?
Persze, hogy hiszek.
Akkor ezt meg fogod érteni.
Igazából
már régóta szeretem.
Ő az első szerelmed
az általános iskolából?
Vagy az óvodából?
LEE HONG-JO
Nem.
Sokkal korábbról.
Sokkal korábbról?
Ugyanabban a kórházban születtetek? Ne butáskodj már!
Ezt fel kell vennem.
Igen.
Hol vagy?
Hát megjöttél.
Vidd haza Na-yeont!
Mi történt? Különös, hogy együtt iszogattatok.
Felhívott, hogy találkozzunk,
nem volt választásom.
Mondott mindenfélét, aztán berúgott.
Miket mondott?
Amikre nem voltam kíváncsi.
Bármit is mondott, ne törődj vele!
Hogyne törődnék?
Tudod, mi járt a fejemben, miután felhívtalak?
Majd megbeszéljük.
Mennem kell.
Hihetetlen, hogy eljött.
Jae-gyeong?
Úgy sajnálom!
Nem tudtam, hogy te vagy.
Mit csináltál ott az éjszaka közepén?
Csak hoztam egy kis harapnivalót.
A főbérlőm küldött egy csomagot,
benne egy cetlivel,
hogy a kimchit és a tojást
felezzem el veled.
Nem kellett volna ilyen későn áthoznod.
Mivel későre járt,
aggódtam,
hogy épségben hazaértél-e.
A térfigyelő kamerákat is felszereltük.
Istenem!
Sajnálom!
Ha sajnálod,
akkor kísérj el!
Tessék?
Visszautasítasz, miután lefújtál?
Hát jó.
Nem látok. Hogy megyek haza?
Megvakultam?
Így úgysem mehetek a találkozóra.
Hát te ki vagy?
Elkísérsz a találkozóra?
Jó, veled megyek.
Most boldog vagy?
Szavadon foglak.
Hát felébredtél.
Miért vagy itt?
Hozzád is mehettünk volna.
Ne érts félre!
Mondanom kell neked valamit,
ezért vártam.
Ne találkozz Hong-jóval!
Kegyetlen vagy.
Gondoltam, hogy ezt mondod.
Múlt éjjel is együtt voltunk.
Akkor megyek is.
Sok sikert!
Köszönöm. Később találkozunk.
Igen. Akkor később.
JANG SIN-YU, JOGTANÁCSOS
Halló! Itt Lee Hong-jo.
Gyere azonnal az irodámba!
Miről van szó?
Az irodámban megtudod.
Ülj le!
Miért így jöttél munkába?
Hogy érted?
Miért öltöztél ki ennyire?
Mert kedvem szottyant.
Láttalak kiszállni a kocsijából.
Mit gondolnak majd, ha megtudják, hogy Jae-gyeonggal jársz be?
Eléggé félreérthető.
Te beszélsz?
- Miért? - A tegnap esti
mire volt jó?
Féltékeny vagy?
Nem, csak bosszús.
Játszadozol velem?
Azt mondtad, várjak rád.
És azt mondtad, vársz, erre Jae-gyeonggal furikázol.
Igen, ő szokott behozni.
Mert így a 40 perc helyett 20 perc alatt beérek.
Azt ígérted, tiszta maradsz.
Te sem vagy tiszta.
Tudod, min agyaltam, miközben a bárpultnál vártam rád?
Azon, hogy bárcsak ne jönnél el Na-yeonért.
Ez járt a fejemben.
Egy pár szakítását kívánom.
És félek, hogy hiába.
Gyanakvás és féltékenység gyötör, hogy mi történhetett.
Tudod, milyen szörnyű érzés ez?
Ezért vagy folyton Jae-gyeonggal?
Te meg folyton Na-yeonnal vagy.
Az nem ugyanaz.
Bevallottam, hogy szeretlek.
Mégsem bízol bennem?
De nem csak engem.
Egy csomó embert szeretsz.
Tehát lehetséges, hogy egyszerre több emberhez vonzódjunk?
Te is mindkettőnket kedveled.
Talán. Össze vagyok zavarodva.
Mert nem tudok eligazodni rajtad.
Tehát nem éred be szavakkal.
Mit művelsz?
Nem is vagy tiszta.
Pontosan azért csinálom.
Jang!
Ti meg
mit csináltok?
Nem egyértelmű?
Épp konzultáltunk.
Én úgy láttam, ellökted.
Nem. Magától gurult el a szék.
- Jók a kerekei. - Megkented?
Köszönöm a tanácsadást.
Köszönöm.
Nem tudsz kopogni, mielőtt belépsz?
Felhasználtam egy pardont.
Év végéig jó. Mit akarsz?
Kwon ma egy pároknak szóló összejövetelre megy.
Nem árulta el, hogy kivel.
- Kiderítsem? - Nem kell.
És most
távozz!
Most azonnal.
Most azonnal?
Ma asszony!
Elküldtem a jövő évi üzleti jelentést.
Igen, olvasom.
ONJU ELSŐ FÉLÉVE 2023-BAN
Mára mindent befejeztem,
elmehetek korábban?
Hova készülsz így kiöltözve?
Ezúttal milyen indokkal kerülöd a munkát?
Nem kerülöm a munkát.
Vakrandira megyek.
Tudtam.
Ezért öltözött fel ma olyan szépen.
A mindenit!
Az a vakrandi még mindig áll?
Milyen kitartó!
Nem engedlek el.
Ha nem engedsz el, akkor kimegyek a mosdóba.
Indulok is.
Remekül néz ki!
Gong!
Ma én állom a vacsorát.
Mondtam, hogy randim lesz.
Nyilván nem akarom, hogy elmenj rá. Veszed végre a lapot?
Az arcod és a szemed rendbe jött.
Egész éjjel masszíroztam, és rád gondoltam.
Ezért voltak rossz álmaim.
Nem rossz értelemben.
Ahányszor eszembe jutottál, mosolyogtam.
Hong-jo, mondanom kell valamit.
Lehet, hogy kibuksz, ha meghallod.
Elmarad a pároknak szóló összejövetel?
Honnan tudtad?
Tényleg elmarad?
- Igen. - Miért?
Ez egy összejövetel pároknak,
de a párok közül kettő nemrég szakított.
Akkor most hová megyünk?
Valami van az arcodon.
- Két szép szem? - Honnan tudtad?
Ez a parkoló hatalmas,
mégis egyes-egyedül vagyunk.
Ki a fene megy autós piknikre mínusz 12 fokban?
Akkor mi mit keresünk itt?
Hát nem gyönyörű
Szöul és a Han folyó éjszaka?
Rég jártam itt. Imádom.
Nekem nem tetszik annyira.
Fázom,
és éhes vagyok.
Egy pillanat!
RENDELÉS ROPOGÓS CHILIS CSIRKE
Hát nem isteni?
Megmelenget.
Igazad van.
Szereztél egy jó pontot a szememben.
Tessék egy csirkecomb! Látod, mindenem neked adom.
A csirkemellet szeretem.
Megvan.
Csirkemell?
Merre vagy?
Nem válaszolsz?
Volt már hosszú távú kapcsolatod?
Miután több mint két évig jártatok, nehéz a szakítás?
Szakítani könnyű.
Mással járni nehéz.
Minél tovább jártatok, annál hosszabb idő továbblépni.
Ha mondjuk két évig jártak,
két évbe fog telni továbblépni?
Ez egyénfüggő,
de ha tényleg törődsz a másikkal,
körülbelül ennyi ideig tarthat továbblépni.
De van, aki szakítás után rögtön összejön valakivel.
Az ilyen kapcsolat nem lesz tartós.
Az új szeretőjüket az exükhöz hasonlítják,
vagy folyton eszükbe jut az exük.
Értem.
A szakítás nehéznek tűnik.
Igen, az is.
Úgyhogy ne várj Sin-yura!
Egyenes leszek veled.
Ne emészd magad Sin-yu miatt!
Válassz engem!
Ez Hong-jóé.
Hogy tudja ebből összehozni azt a thrillert? Legalább avasson be!
Undorodom.
Csak elmondok
egy kívánságot.
Figyeljen!
Ha meg akarja tenni, siessen vele!
Fogy az időm.
Szent isten!
Minek takargatod magad? Tegnap mindent láttam.
Reggelizz,
és menj haza átöltözni munka előtt!
Ne gyere ugyanabban dolgozni, rájönnek.
Egy hétig ugyanazt hordom,
szóval aligha.
Figyu!
Akkor mától járunk?
Miket beszélsz?
Ne légy már ilyen régimódi!
Biztos zavarban van.
MIÉRT NEM VÁLASZOLSZ? UGYE NEM JAE-GYEONGGAL VAGY?
FELHÍVLAK, HA NEM ÍRSZ. AZT HITTEM, TISZTA VAGY!
Sin-yu vagyok.
Hong-jo, gyere fel azonnal!
Hong-jo, miért nem vetted fel…
Ígértél nekem valamit.
Hát így tartod be?
Megszegted az ígéreted.
Ezért megfizetsz.
Ki jött be az irodámba kopogás nélkül?
Na-yeon!
Mi történt?
Miért vagy ilyen levert?
Apa,
kérnék egy szívességet.
YOON POLGÁRMESTER
Nem tud kicsit sietni, ha hívom?
Megbeszélésen voltam.
Valami baj van?
Lee Hong-jót az építési osztályról
helyezze át egy fiókirodába!
- Micsoda? - És még valami.
Ami a Bawoot illeti…
Gi-dongtól tanultad el? Nem tudsz kopogni?
Mi a fenét csináltál?
Így intézed a dolgokat?
Miért viselkedsz így?
Elmagyaráznád, miről beszélsz?
A polgármester azt mondta, helyezzem át Hong-jót,
mert szégyenbe hozta a köztisztviselőket azzal, hogy flörtölt veled.
Ez az egész a te hibád.
Mivel nem viselkedtél illendően, most őt hibáztatják.
Köszönöm, hogy értesítettél a történésekről.
De bármi is ez, megoldom. Maradj ki ebből!
Nem maradok ki belőle, amíg meg nem oldod.
- Hogyan fogod orvosolni? - Kár.
Túl elfoglalt vagyok, hogy elmagyarázzam.
Mit keresel itt?
A polgármester hívatott.
Nem kell bemenned.
Mit csinálsz?
Hova megyünk?
Ereszd el a kezem!
Mindenki minket bámul.
Most komolyan…
Ő nem Jang Sin-yu?
Látnak minket. Mit csinálsz?
Rólunk fog mindenki pletykálni.
Azért csinálom ezt, mert már nem számít.
Szállj be a kocsiba!
Csatold be magad!
Hova megyünk? Nekem dolgoznom kéne.
Írj a felettesednek!
Sosem hallgatsz a másikra.
Elmondanád végre, miért csinálod ezt?
Na-yeon megkért valamire.
A városházán mindenki tudja, hogy járunk,
szégyellt volna ott dolgozni, ha szakítunk.
Így megkért, hogy tartsam titokban.
Megkért, hogy tegyek úgy,
mintha minden a régi lenne az építkezés végéig.
Elfogadtam a kérését,
de csakis miattad.
Most tudták meg, hogy Na-yeonnal járok,
azzal gyanúsítottak volna, hogy közénk állsz.
Ezért akartam minél lassabbra venni a tempót.
Békés kezdetet akartam,
még ha emiatt várnunk is kell.
Gondoltam, ennyi tisztelet kijár neked.
De most már mindez nem számít.
Nyíltan felvállalom, hogy járunk.
Akkor mindketten bajba kerülünk.
Ujjal fognak mutogatni ránk.
Megszólnak minket.
Ezért kell tudnom, hogy mit érzel.
Hogy tudjam, mit tegyek.
Hallgatlak.
Mondd el, mit érzel!
Furcsán
érzem
magam.
Valahogy olyan,
mintha már régóta
sokat jelentenél nekem.
Így van.
Régről szeretjük egymást.
De valószínűleg nem emlékszel.
TE VAGY A VÉGZETEM
Ismét vannak taktilis hallucinációi?
Jól vagy?
Rég nem voltak ilyen tüneteim.
Nincs több gyógyító bűbáj.
Azt mondtad, tetszik valaki.
Ez a valaki nem Hong-jo?
Ha megteszed, légy alapos!
Megint arról álmodtál?
Te magas, én alacsony rangból származtam.
Ha véletlenül…
az ellenséged lennék egy előző életből,
mit gondolnál?
A feliratot fordította: Vig Mihály